มาซารุซัง น้าดาว และคุณย่า ใจดี และดูแลดีมากๆ เลยค่ะ ตั้งแต่วันแรก ที่มาถึงสถานี ก็มารับไปที่บ้าน ทำอาหารให้ทาน อร่อยมากค่ะ ทั้งน้าดาวกับมาซารุซังทำอาหารอร่อยทั้งคู่เลยค่ะ คุณมาซารุซังกับน้าดาวคอยให้ความช่วยเหลือตลอดค่ะถ้ามีปัญหา ห้องน่ารักมากๆเลยค่ะ ได้นอนทั้งห้องข้างล่างกับห้องข้างบนเลยค่ะ นอนสบายทั้งสองห้องเลย ราคาที่พักไม่แพงค่ะ สามารถต่อรถไฟได้สะดวก ที่สถานีมีห้าง มีร้านอาหาร มีร้านร้อยเยน มีซุปเปอร์มาเกต ถึงจะสื่อสารกันลำบากแต่คุณย่าน่ารักมากค่ะ คอยช่วยเอาผ้าซักให้ เอาส้มมาให้ทานด้วย ถ้าอยากไปเที่ยวแบบประหยัดเวลาและค่าใช้จ่ายก็รวมกลุ่มกันแล้วบอกมาซารุซังได้ค่ะ จะลดค่าใช้จ่ายอย่างค่ารถไฟได้อีกมากและได้ไปหลายที่เลยค่ะ ได้ไปเห็นมุมของฟูจิซังที่คนไปไม่เยอะด้วยค่ะ มาซารุซังสามารถบอกเส้นทางและสถานที่ต่างๆได้ดีมากค่ะ พูดคุยสนุกเป็นกันเอง อบอุ่นเหมือนอยู่บ้าน ไม่เหงา ไม่เบื่อเลยค่ะ เวลาไม่สบายก็คอยถามอาการ เอายาให้ทาน อยู่ที่นี่มาสองสัปดาห์เหมือนมาเยี่ยมญาติมากกว่ามาเที่ยวอีกค่ะ😂
ถ้ามีโอกาส จะมาพักที่นี่อีกค่ะ ขอบคุณมากนะคะ